ระวัง! 3 หุ้นเสี่ยงไดลูทหนัก หลังหุ้นลูกเทรดวันนี้
ระวัง! 3 หุ้นเสี่ยงไดลูทหนัก หลังหุ้นลูกเทรดวันนี้
7 ก.ค. 2559

“ข่าวหุ้นธุรกิจออนไลน์” ได้ทำการสำรวจบริษัทจดทะเบียนในตลาดหลักทรัพย์แห่งประเทศไทย (บจ.) ที่จะมีหุ้นเพิ่มทุนเข้าซื้อขายตั้งแต่วันนี้ (7 ก.ค.) เป็นต้นไป เนื่องจากหุ้นเพิ่มทุนที่เพิ่มเข้ามานั้นมีความเสี่ยงที่จะทำให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน สำหรับบจ.ที่จะมีหุ้นเพิ่มทุนเข้าซื้อขายตั้งแต่วันนี้มี 3 บริษัทดังนี้
 
1. บริษัท เบอร์ลี่ ยุคเกอร์ จำกัด (มหาชน) หรือ BJC มีการเริ่มซื้อขายหุ้นเพิ่มทุนจากจำนวนหุ้นสามัญ 1,592,221,000 หุ้น ทุนเดิม 1,592,221,000 บาท และมีจำนวนหุ้นเพิ่มทุนใหม่หุ้นสามัญ 1,061,800 หุ้น
ทั้งนี้ส่งผลให้มีทุนใหม่ 1,593,282,800 บาท หุ้นสามัญ 1,593,282,800 หุ้น มูลค่าหุ้นที่ตราไว้ 1 บาทต่อหุ้น จัดสรรเพื่อการใช้สิทธิของใบสำคัญแสดงสิทธิ (ESOP-W) ครั้งที่ 1 จำนวน 223,100 หน่วย แปลงเป็นหุ้นสามัญจำนวน 223,100 หุ้น อัตรา (ใบสำคัญแสดงสิทธิ: หุ้น) 1 : 1 ราคาใช้สิทธิ 40.46 บาท/หุ้น อีกทั้งจัดสรรเพื่อการใช้สิทธิของใบสำคัญแสดงสิทธิ (ESOP-W) ครั้งที่ 4 จำนวน 838,700 หน่วย แปลงเป็นหุ้นสามัญจำนวน 838,700 หุ้น อัตรา (ใบสำคัญแสดงสิทธิ: หุ้น) 1 : 1 ราคาใช้สิทธิ 36.23 บาท/หุ้น วันใช้สิทธิ 30 มิ.ย. 2559
 
2. บริษัท แอร์โรว์ ซินดิเคท จำกัด (มหาชน) หรือ ARROW มีการเริ่มซื้อขายหุ้นเพิ่มทุนจากจำนวนหุ้นสามัญ 251,065,004 หุ้น ทุนเดิม 251,065,004 บาท และมีจำนวนหุ้นเพิ่มทุนใหม่หุ้นสามัญ 1,151,396 หุ้น
ทั้งนี้ส่งผลให้มีทุนใหม่ 252,216,400 บาท หุ้นสามัญ 252,216,400 หุ้น มูลค่าหุ้นที่ตราไว้ 1 บาทต่อหุ้น จัดสรรเพื่อการใช้สิทธิของใบสำคัญแสดงสิทธิ (ESOP-W) จำนวน 921,443 หน่วย แปลงเป็นหุ้นสามัญจำนวน 1,151,396 หุ้น อัตรา (ใบสำคัญแสดงสิทธิ: หุ้น) 1 : 1.2496 ราคาใช้สิทธิ 4.48 บาท/หุ้น วันใช้สิทธิ 30 มิ.ย.59
 
3. บริษัท บางกอกสหประกันภัย จำกัด (มหาชน) หรือ BUI มีการเริ่มซื้อขายหุ้นเพิ่มทุนจากจำนวนหุ้นสามัญ 20,000,000 หุ้น ทุนเดิม 200,000,000 บาท และมีจำนวนหุ้นเพิ่มทุนใหม่หุ้นสามัญ 9,999,790 หุ้น
ทั้งนี้ส่งผลให้มีทุนใหม่ 299,997,900 บาท หุ้นสามัญ 29,999,790 หุ้น มูลค่าหุ้นที่ตราไว้ 10 บาทต่อหุ้น จัดสรรเพื่อการจ่ายหุ้นปันผลอัตรา (หุ้นเดิม : หุ้นปันผล) 2 : 1
ขณะที่ BUI เป็นบริษัทจดทะเบียนที่เข้าข่ายอาจถูกเพิกถอนเนื่องจากนำส่งงบการเงินล่าช้าเกินกว่า 180 วัน ตลาดหลักทรัพย์แห่งประเทศไทย จะยังคงสั่งห้ามการซื้อหรือขายหุ้นเพิ่มทุนและหุ้นเดิมของ BUI ต่อไป จนกว่าบริษัทจะดำเนินการแก้ไขให้พ้นเหตุเพิกถอนตามหลักเกณฑ์ที่ตลาดหลักทรัพย์ฯ กำหนด